ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 195.67 कोटी मात्रांचा टप्पा केला पार
12 ते 14 वयोगटातील 3.54 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 58,215
गेल्या 24 तासात 12,213 नव्या कोरोना रुग्णांची नोंद
रुग्ण बरे होण्याचा दर सध्या 98.65%,
सध्याचा साप्ताहिक पॉझिटिव्हिटी दर 2.38%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 195.67  कोटींचा टप्पा पार केला आहे. 2,51,69,966 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.54  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,08,011
|
|
2nd Dose
|
|
1,00,53,063
|
|
Precaution Dose
|
|
54,65,562
|
|
FLWs
|
|
1st Dose
|
|
1,84,21,202
|
|
2nd Dose
|
|
1,76,06,559
|
|
Precaution Dose
|
|
93,82,185
|
|
Age Group 12-14 years
|
|
1st Dose
|
|
3,54,38,168
|
|
2nd Dose
|
|
2,02,44,208
|
|
Age Group 15-18 years
|
|
1st Dose
|
|
5,99,76,091
|
|
2nd Dose
|
|
4,73,50,637
|
|
Age Group 18-44 years
|
|
1st Dose
|
|
55,77,64,006
|
|
2nd Dose
|
|
49,63,96,335
|
|
Precaution Dose
|
|
17,23,321
|
|
Age Group 45-59 years
|
|
1st Dose
|
|
20,33,64,414
|
|
2nd Dose
|
|
19,23,29,305
|
|
Precaution Dose
|
|
19,38,578
|
|
Over 60 years
|
|
1st Dose
|
|
12,71,86,749
|
|
2nd Dose
|
|
12,00,51,879
|
|
Precaution Dose
|
|
2,16,36,741
|
|
Precaution Dose
|
|
4,01,46,387
|
|
Total
|
|
1,95,67,37,014
भारतातील रुग्णसंख्या सध्या 58,215 इतकी आहे, ती देशाच्या एकूण रुग्णसंख्येच्या तुलनेत 0.13% इतकी आहे.
परिणामी, भारतात रुग्ण बरे होण्याचा दर 98.65% झाला आहे.
गेल्या 24 तासात 7,624 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,74,712 झाली आहे.
गेल्या 24 तासात 12,213 नव्या कोरोना रुग्णांची नोंद झाली.
गेल्या 24 तासात एकूण 5,19,419 चाचण्या करण्यात आल्या. भारताने आतापर्यंत एकूण 85.63  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 2.38% तर दैनंदिन पॉझिटिव्हिटी दर 2.35% आहे.
वाणिज्य आणि उदयोग मंत्रालय
मास्क, व्हेंटिलेटर व मास्कसाठी लागणाऱ्या कच्च्या मालाच्या निर्यातीवर बंदी
नवी दिल्ली, 20 मार्च 2020
व्हेंटिलेटर, सर्जिकल/डिस्पोजेबल मास्क  तसेच मास्क व संपूर्ण शरीराला झाकणाऱ्या कपड्यांसाठी वापरल्या जाणाऱ्या कच्च्या मालाची निर्यात करण्यास त्वरित मनाई करण्यात आली आहे. वाणिज्य व उद्योग मंत्रालय, विदेश व्यापार महासंचालनालयाने जारी केलेल्या अधिसूचना  मध्ये असे म्हटले आहे की निर्यात धोरणात यासंदर्भात बदल करण्यात आले आहेत.
सर्जिकल / डिस्पोजेबल  मास्क वगळता दि. 25.2.2020च्या अधिसूचना क्र. 48 मध्ये परवानगी असलेल्या इतर सर्व वस्तू निर्यात केल्या जाऊ शकतात.
MC/SP/PK
(Visitor Counter : 97
कोळसा मंत्रालय
कोळसा खाणींच्या व्यावसायिक लिलावासाठी 13 जानेवारी 2023 पर्यंत बोली सादर करता येणार
कोळसा मंत्रालयाने 03 नोव्हेंबर 2022 रोजी 141 कोळसा खाणींसाठी व्यावसायिक कोळसा खाणींच्या लिलावाच्या 6व्या टप्प्याचा आणि 5व्या टप्प्याच्या दुसऱ्या लिलावाला सुरूवात केली. गुंतवणूकदारांच्या विविध मागण्या लक्षात घेऊन सध्या सुरू असलेल्या कोळसा खाणींची निवड करण्यात आली आहे; उद्योगांच्या अभिप्रायाच्या आधारे काही कोळसा खाणींचा आकार बदलून त्यांना गुंतवणूकीसाठी अधिक आकर्षक केले आहे.
लिलावात भाग घेऊ इच्छिणारे, वेळापत्रकानुसार, 13 जानेवारी 2023 पर्यंत 12:00 वाजेपर्यंत इलेक्ट्रॉनिक मंचावर ऑनलाइन आणि त्याच दिवशी 16:00 वाजेपर्यंत प्रत्यक्ष आपली बोली नोंदवू शकतात. सोमवार, 16 जानेवारी 2023 रोजी सकाळी 10:00 वाजता बोलीदारांच्या प्रतिनिधींच्या उपस्थितीत निविदा उघडल्या जातील.
आरोग्य आणि कुटुंब कल्याण मंत्रालय
कोविड-19 लसीकरणाची ताजी माहिती
राज्ये आणि केंद्रशासित प्रदेशांना 29.35 कोटींपेक्षा अधिक लसींच्या मात्रांचा पुरवठा
राज्ये आणि केंद्रशासित प्रदेशांकडे अजूनही 2.98 कोटी मात्रा उपलब्ध
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. यासोबतच राज्ये/केंद्रशासित प्रदेशांना लसींची थेट खरेदी करण्याची सुविधाही केंद्र सरकारने दिली आहे. चाचणी, रुग्णाच्या संपर्कातील व्यक्तींचा शोध, उपचार आणि कोविड प्रतिबंधक वर्तन यासह लसीकरण हा देखील सरकारच्या महामारी विरोधातल्या लढ्यातील धोरणाचा अविभाज्य घटक आहे.
कोविड19 प्रतिबंधक लसीकरणाच्या तिसऱ्या टप्प्यातील व्यापक आणि गतिशील धोरणाला 1 मे 2021पासून सुरुवात झाली आहे.
या धोरणानुसार प्रत्येक महिन्यात एकूण केंद्रीय औषध प्रयोगशाळेने मान्यता दिलेल्या कोणत्याही उत्पादकाच्या एकूण लसीच्या मात्रेपैकी निम्म्या मात्रा केंद्र सरकार खरेदी करेल.
आधी ठरल्याप्रमाणे या मात्रा राज्य सरकारांना मोफत उपलब्ध केल्या जात राहतील. मोफत आणि राज्यांकडून थेट खरेदी अशा दोन्ही माध्यमातून केंद्र सरकारने आतापर्यंत 29.35 कोटींपेक्षा जास्त लसींच्या मात्रा  राज्ये/केंद्रशासित प्रदेशांना उपलब्ध केल्या आहेत.
आज सकाळी 8 वाजता उपलब्ध झालेल्या माहितीनुसार यापैकी वाया गेलेल्या मात्रा धरून 26,36,26,884 मात्रा वापरल्या गेल्या आहेत.
राज्ये/केंद्रशासित प्रदेशांकडे अजूनही 2.98 कोटींपेक्षा जास्त  मात्रांचा साठा उपलब्ध आहे.
पंतप्रधान कार्यालय
पंतप्रधान उद्या सकाळी 9 वाजता व्हिडीओ संदेश शेअर करणार
नवी दिल्ली, 2 एप्रिल 2020
पंतप्रधान नरेंद्र मोदी,उद्या म्हणजे 3 एप्रिल 2020 रोजी सकाळी 9 वाजता जनतेसमवेत व्हिडीओ संदेश शेअर करणार आहेत.
उद्या सकाळी 9 वाजता, माझ्या भारतवासीयांसमवेत छोटा व्हिडीओ संदेश शेअर करणार आहे असे पंतप्रधानांनी ट्विटरवर म्हटले आहे.
At 9 AM tomorrow morning, I’ll share a small video message with my fellow Indians.
— Narendra Modi  April 2, 2020
कल सुबह 9 बजे देशवासियों के साथ मैं एक वीडियो संदेश साझा करूंगा।
G.Chippalkatti/N.Chitale/P.Kor
(Visitor Counter : 104
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 10 फेब्रुवारी 2022
|
|
- 171.28 cr vaccine doses have been administered so far under Nationwide Vaccination Drive
- India's Active caseload currently stands at 7,90,789
- Active cases stand at 1.86%
- Recovery Rate currently at 96.95%
- 1,67,882 recoveries in the last 24 hours increases Total Recoveries to 4,11,80,751
- 67,084 new cases recorded in the last 24 hours
- Daily positivity rate 
- Weekly Positivity Rate 
- 74.61 cr Total Tests conducted so far; 15,11,321 tests conducted in the last 24 hours
आरोग्य मंत्रालयाची कोविड-19 घडामोडींवरील माहिती
गेल्या 24 तासांच्या कालावधीत, कोविड प्रतिबंधक लसीच्या 46 लाख 44 हजारांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 171 कोटी 28 लाखांचा  टप्पा ओलांडला आहे.
देशभरात 1,91,17,879 सत्रांच्या आयोजनातून हे उद्दिष्ट साध्य करण्यात आले.
गेल्या 24 तासांत 1,67,882 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,11,80,751 झाली आहे.
परिणामी, भारतातील रोगमुक्ती दर आता 96.95% झाला आहे.
गेल्या 24 तासांत, देशात 67,084 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 7,90,789 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 1.86% आहे.
कोविड संसर्ग तपासणी चाचण्या करण्याच्या क्षमतेच्या विस्ताराचे काम देशभरात सुरु आहे. गेल्या 24 तासांत देशात एकूण 15,11,321 चाचण्या करण्यात आल्या. देशात आतापर्यंत एकंदर 74 कोटी 61 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 6.58% आणि दैनंदिन पॉझिटीव्हिटी दर 4.44%.इतका आहे.
इतर अपडेट्स
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
गृह मंत्रालय
कोविड आणि बिगर-कोविड वैद्यकीय आप्तकालीन पूर्ततेसाठी वैद्यकीय व्यावसायिक आणि निमवैद्यकीय कर्मचाऱ्यांची सुरळीत वाहतूक, सर्व खाजगी दवाखाने, शुश्रुषा केंद्र आणि प्रयोगशाळा सुरु राहतील, याची दक्षता घ्यावी-गृहमंत्रालयाचे सर्व राज्यांना निर्देश
(नवी दिल्ली, 11 मे 2020
कॅबिनेट सचिवांच्या अध्यक्षतेखाली 10 मे 2020 रोजी व्हिडीओ कॉन्फरन्सिंग च्या माध्यमातून झालेल्या बैठकीत काही राज्ये/केंद्रशासित प्रदेशांनी वैद्यकीय व्यावसायिक आणि निमवैद्यकीय कर्मचाऱ्यांच्या वाहतुकीवर लावलेल्या निर्बंधांबाबतचा मुद्दा प्राधान्याने चर्चिला गेला.
याच बैठकीचा पाठपुरवा करत, केंद्रीय गृहमंत्रालयाने सर्व राजे/केंद्रशासित प्रदेशांना पत्र पाठवले असून सर्व वैद्यकीय व्यावसायिक आणि सार्वजनिक आरोग्य सुविधांशी संबंधित लोकांची वाहतूक सध्या मानवाचा जीव वाचवण्यासाठी अत्यंत महत्वाची आहे. त्यांचा प्रवास आणि वाहतूक काहीही अडथळे न येता होऊ द्यावी, असे त्यात लिहिले आहे. वैद्यकीय व्यावसायिकांच्या वाहतुकीत अडथळे आणल्यास, कोवीड आणि बिगर कोविड अशा दोन्ही प्रकारच्या वैद्यकीय सेवा बाधित होऊ शकतात, असेही गृहमंत्रालयाने म्हंटले आहे.
याच दृष्टीने, सर्व राज्ये/केंद्रशासित प्रदेशातील सरकारांनी या वैद्यकीय कर्मचाऱ्यांची, परिचारिका, निमवैद्यकीय कर्मचारी,सफाई कामगार आणि रुग्णवाहिका अशा सर्वांची वाहतूक सुरळीत करण्याची जबाबदारी घ्यावी, असे त्यांनी या पत्रात म्हंटले आहे. यामुळे, कोविड आणि बिगर कोविड वैद्यकीय सेवा अव्याहतपणे सुरु राहतील, त्याशिवाय, या सर्व वैद्यकीय व्यावसायिकांची आंतर-राज्यीय वाहतूक सुरळीत होईल, याची व्यवस्था देखील संबधित राज्य सरकार/केंद्रशासित प्रदेशांनी करायची आहे, असेही गृहमंत्रालयाने म्हंटले आहे.
तसेच, सर्व खाजगी दवाखाने, शुश्रुषा केंद्र आणि प्रयोगशाळा देखील सुरु ठेवल्या पाहिजेत, यावरही या पत्रात भर देण्यात आला आहे. या सर्व ठिकाणी जाण्याची परवानगी वैद्यकीय व्यावसायिकांना देण्यात आली आहे. यामुळे कोविड आणि बिगर कोविड अशा दोन्ही प्रकारच्या मोठ्या रुग्णालयांवरच रुग्णांचा भार न पडता, इतर ठिकाणी उपचार होऊ शकतील. -
वैद्यकीय व्यावसायिकांच्या संदर्भातला अधिकृत पत्रव्यवहार बघण्यासाठी येथे क्लिक करावे
M.Jaitly/R.Aghor/P.Kor
भारतीय स्पर्धा आयोग
झुआरी ऍग्रो केमिकल्स लि. चा झुआरीनगर कारखाना परादीप फॉस्फेट्स लि.ने घेण्यास भारतीय स्पर्धा आयोगाची परवानगी
नवी दिल्ली, 25 जून 2021
झुआरी ऍग्रो केमिकल्स लि. चा झुआरीनगर कारखाना परादीप फॉस्फेट्स लि.ने घेण्यास सीसीआय अर्थात भारतीय स्पर्धा आयोगाने परवानगी दिली आहे.
झुआरी ऍग्रो केमिकल्स लि. चा गोव्यातील झुआरीनगर येथील कारखाना परादीप फॉस्फेट्स लि.  ने घेण्याचा प्रस्ताव ठेवण्यात आला होता. झेडएसीएलच्या झुआरीनगर कारखान्याचा युरिया आणि बिगर-युरिया खतनिर्मितीचा व्यवसाय सदर मालकी-हस्तांतरणामुळे पीपीएल संपादन करणार आहे.
ऍडव्हेंट्झ समूहाचा भाग असणारी पीपीएल, प्रामुख्याने बिगर-युरिया खतांच्या - डाय-अमोनिअम फॉस्फेट  व नत्र-स्फुरद-पलाश  खतांच्या- उत्पादन व विक्रीच्या व्यवसायात स्थिरावली आहे. तसेच ही कंपनी म्युरिएट ऑफ पोटॅशची आयात व विक्रीही करते.
झेडएसीएल ही पब्लिक लिस्टेड कंपनीही त्याच म्हणजे ऍडव्हेंट्झ समूहाचा भाग आहे. भारतात खतांचा विकास आणि उत्पादन हा तिचा प्रमुख व्यवसाय आहे. गोव्यातील झुआरीनगर येथील खरखान्यात ही कंपनी युरिया आणि बिगर-युरिया खतांचे उत्पादन करते.
सीसीआयचा सविस्तर आदेश काही काळाने अपेक्षित आहे.M.Chopade/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
पेट्रोलियम आणि नैसर्गिक वायू मंत्रालय
पेट्रोलियम क्षेत्रातील मोठी कंपनी ब्रिटीश पेट्रोलियम  पुण्यात जागतिक व्यापार सेवा केंद्र स्थापन करणार
पेट्रोलियम मंत्री धर्मेंद्र प्रधान यांच्याकडून निर्णयाचे स्वागत
नवी दिल्ली, 18 जून 2020
पेट्रोलियम क्षेत्रातील जागतिक दर्जाची मोठी कंपनी, ब्रिटीश पेट्रोलियमपुण्यात जागतिक व्यापारी सेवा केंद्र  स्थापन करणार आहे, अशी घोषणा कंपनीने यावेळी केली. या नव्या केंद्रात, सुमारे 2000 जणांना रोजगार मिळू शकेल आणि ह्या केंद्रातून ब्रिटिश पेट्रोलियमला जागतिक पातळीवर डिजिटल इनोव्हेशन सहाय्य दिले जाईल. हे केंद्र जानेवारी 2021 पासून कार्यरत होण्याची अपेक्षा आहे. bp च्या जगभरातील व्यापाराला, उद्योग प्रक्रिया आणि अत्याधुनिक विश्लेषणात्मक सहाय्य देण्याची जबाबदारी या केंद्राची असेल.
भारतातील या नव्या केंद्राकडे, थर्ड-पार्टी व्यापारी प्रक्रीयेनुसार,कार्यवाहीसाठीची मालकी असेल आणि पुढे उद्योगविस्तार करण्याच्या हेतूने, या केंद्रातील विश्लेषण आणि डेटा सायन्स क्षमता वाढवली जाईल. भारत हे एक आज वाढती बाजारपेठ असून देशातील डिजिटल गुणवत्ता ही वाढते आहे. या नव्या केंद्रात, bp ला भारतातील डिजिटल क्षेत्रातील गुणवत्ता आपल्याकडे घेणे शक्य होईल, आणि या कंपनीच्या विकासासाठी तसेच भविष्यातील डिजिटल सोल्युशन्ससाठी या गुणवत्तेचा उत्तम वापर करता येईल.
या घोषणेचे स्वागत करतांना, केंद्रीय पेट्रोलियम आणि नैसर्गिक वायू मंत्री धर्मेंद्र प्रधान म्हणाले, “ पुणे शहरात जागतिक व्यापार केंद्र सुरु करण्याच्या bp च्या या निर्णयाचे मी स्वागत करतो. हे केंद्र कार्यान्वित झाल्यावर देशातील डिजिटल क्षेत्रातील स्थानिक तरुणांच्या गुणवत्तेला इथे नव्या संधी मिळतील आणि या केंद्रातून सुमारे 2000 लोकांना रोजगार मिळू शकेल”B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
युवा व्यवहार आणि क्रीडा मंत्रालय
198 खेळाडूंसह 280 सदस्यांचा समावेश असलेला भारतीय संघ विशेष ऑलिम्पिक - उन्हाळी क्रीडा स्पर्धेसाठी बर्लिनला रवाना
198 खेळाडूंसह 280 सदस्यांचा समावेश असलेला भारतीय संघ 12 जून रोजी विशेष ऑलिम्पिक जागतिक क्रीडा स्पर्धेत सहभागी होण्यासाठी जर्मनीतील बर्लिन येथे रवाना झाला.
प्रवासाला निघण्यापूर्वी 8 जून रोजी झालेल्या निरोप समारंभात युवा व्यवहार आणि क्रीडा मंत्री अनुराग सिंह ठाकूर यांना भेटण्याची संधी संघाला मिळाली.
युवा व्यवहार आणि क्रीडा मंत्र्यांनी विशेष ऑलिम्पिकमधील भारतीय चमूच्या सहभागासाठी 7.7 कोटी रुपये निधी मंजूर केला असून आजपर्यंतची स्पर्धेसाठी मंजूर केलेली सर्वाधिक रक्कम आहे.
भारतीय क्रीडा प्राधिकरणाच्या जवाहरलाल नेहरू स्टेडियम, दिल्ली येथे या जागतिक स्पर्धेच्या तयारीसाठी संघाचे पूर्वतयारी प्रशिक्षण शिबिरही पार पडले होते. या जागतिक स्पर्धेत 190 देशांमधून 7000 हून अधिक खेळाडू सहभागी होत आहेत.
17 ते 25 जून दरम्यान होणाऱ्या या भव्य स्पर्धेत 16 विविध क्रीडा प्रकारांमध्ये भारतीय खेळाडू पदकांसाठी लढताना पहायला मिळणार आहेत.
कृषी मंत्रालय
भारतातील बाजारांमध्ये कांद्याचे चढे भाव रोखण्यासाठी कांद्याच्या आयातीसंदर्भातील अटी शिथिल
केवळ वापरासाठी असलेल्या कांद्यांसाठीच विशिष्ट स्थितीनुसार अटी शिथिल
कांद्याच्या चढ्या भावांबाबत सर्वसामान्य जनता चिंताग्रस्त असल्याच्या पार्श्वभूमीवर कृषी आणि शेतकरी कल्याण विभागाने कांद्याच्या आयातीसाठी फ्युमिगेशनची अट आणि प्लान्ट क्वारंटाईन आदेश 2003 नुसार फायटोसॅनिटरी प्रमाणपत्रासंदर्भात अतिरिक्त हमी याबाबतच्या अटींमधील शिथिलीकरण 31 जानेवारी 2021 पर्यंत लागू ठेवण्याचा निर्णय घेतला आहे. हे शिथिलीकरण विशिष्ट स्थितीनुसार असेल.
भारतीय बंदरांमध्ये फ्युमिगेशनविना दाखल होणाऱे आणि प्रमाणपत्र नसणारे आयात कांदे आयातदाराकडून अधिस्वीकृतीधारक प्रक्रियाकर्त्याकडून फ्युमिगेट करण्यात येतील. आयात कांद्यांच्या या खेपेची क्वारंटाईन अधिकाऱ्याकडून सखोल तपासणी करण्यात येईल आणि भारतामध्ये उपद्रवी ठरू शकणाऱ्या कीटक आणि रोगविरहित असल्याचे आढळल्यावरच ती खेप बंदरातून बाहेर नेण्याची परवानगी देण्यात येईल. त्याशिवाय तपासणीदरम्यान जर त्यामध्ये पिकावरील संसर्ग किंवा इतर दोष आढळल्यास तो विशिष्ट कंटेनर नाकारला जाईल आणि त्याला परत पाठवण्यात येईल. कांद्याच्या पाती आणि कांद्यावरील बुरशी किंवा कीटक आढळल्यास फ्युमिगेशनद्वारे ते नष्ट करावे लागतील आणि ती खेप अतिरिक्त तपासणी शुल्काविना बंदरातून बाहेर आणण्यास परवानगी देण्यात येईल.
या कांद्यांचा केवळ ग्राहकांना पुरवण्यासाठीच वापर करण्यात येईल आणि पिकांच्या लागवडीसाठी त्यांचा वापर केला जाणार नाही, अशी हमी आयातदारांकडून प्राप्त करणे देखील या अटींमध्ये नमूद करण्यात आले आहे. त्याचबरोबर अशा प्रकारच्या कांद्यांच्या वापरासाठीच्या खेपांवर पीक्यू आदेश 2003 अंतर्गत आयातीच्या अटींचे अनुपालन न केल्याबद्दल चार पट अतिरिक्त तपासणी शुल्क लावण्यात येणार नाही.
M.Chopade/S.Patil/P.Kor
रेल्वे मंत्रालय
आरपीएफतर्फे अखिल भारतीय कारवाई अभियान अंतर्गत 1371 व्यक्तींना अनधिकृत सिलबंद जलपेय विक्री करताना अटक
नवी दिल्ली, 11 जुलै 2019
नवी दिल्लीच्या रेल्वे महामंडळ परिसरात अनधिकृतरित्या सिलबंद जलपेय विक्रीवर निर्बंध आणण्यासाठी ‘ऑपरेशन थस्ट’ अभियान दि. 8 आणि 9 जुलै रोजी राबवण्यात आले. यावेळी विभागीय सुरक्षा प्रमुख आयुक्त यांच्या मार्गदर्शनाखाली हे अभियान राबवण्यात आले.
दोन दिवसीय अनधिकृत सिलबंद जलपेय विक्री अभियानाअंतर्गत 1371 व्यक्तींना अटक करण्यात आली असून 69 हजार 294 बाटल्या यावेळी जप्त करण्यात आल्या. 6 लाख 80 हजार 855 रुपयांची राशी यावेळी उपरोक्त अटक केलेल्या व्यक्तींसह जप्त करण्यात आली. यामध्ये 4 पॅण्ट्री कारच्या व्यवस्थापकांचा समावेश होता. याबाबत पुढील कारवाई सुरू आहे.
B.Gokhale/P.Kor
(Visitor Counter : 71
गृह मंत्रालय
गणराज्य दिन 2020 चे औचित्य साधत 54 व्यक्तींना जीवन रक्षा पदक साखळी पुरस्कार-2019 प्रदान करण्यास राष्ट्रपतींची मंजुरी
नवी दिल्ली, 25 जानेवारी 2020
राष्ट्रपती राम नाथ कोविंद यांनी यंदा 54 व्यक्तींना जीवनरक्षा साखळी पुरस्कार प्रदान करण्यास मंजुरी दिली आहे. यात सर्वोत्तम जीवनरक्षा पदकासाठी सात मान्यवरांची, उत्तम जीवनरक्षा पदकांसाठी आठ आणि जीवनरक्षा पदकांसाठी 39 व्यक्तींच्या नावाची घोषणा करण्यात आली आहे. पाच पुरस्कार मरणोत्तर प्रदान करण्यात आले आहेत. महाराष्ट्रातील पुरस्कार प्राप्त व्यक्तींची सविस्तर नावे याप्रमाणे-
सर्वोत्तम जीवन रक्षा पदकः
- श्री महेश पांडुरंग साबळे, महाराष्ट्र
जीवन रक्षा पदक:
- श्री एन. कार्तिकेयन, महाराष्ट्र
- कुमारी प्रमोद बालासाहेब देवडे, महाराष्ट्र
- मास्टर शिवराज रामचंद्र भंडारवाड, महाराष्ट्र
- श्री तेंगले दत्तात्रेय सुरेश, महाराष्ट्र
एखाद्या व्यक्तीचा जीव वाचवण्यासाठी केलेल्या साहस किंवा कामगिरीसाठी जीवन रक्षा पदक पुरस्कार प्रदान केले जातात. हे पुरस्कार तीन श्रेणीत दिले जातात, सर्वोत्तम जीवनरक्षा पदक, उत्तम जीवनरक्षा पदक आणि जीवनरक्षा पदक. जीवनाच्या सर्व क्षेत्रांशी संबंधित कोणतीही व्यक्ती या पुरस्कारासाठी पात्र ठरते. हे पुरस्कार मरणोत्तर देखील दिले जातात. संबंधित केंद्रीय मंत्रालय, संघटना, राज्य सरकार यांच्यातर्फे हे पुरस्कार दिले जातात.
S.Tupe/R.Aghor/D.Rane
(Visitor Counter : 62
विज्ञान आणि तंत्रज्ञान मंत्रालय
लंडनमध्ये भारत- इंग्लंड  विज्ञान आणि नवोन्मेष परिषद बैठक सुरू होण्यापूर्वी केंद्रीय मंत्री डॉ जितेंद्र सिंह आणि इंग्लंडचे मंत्री जॉर्ज फ्रीमन यांची भेट
युके -भारत ‘आराखडा 2030’ वर उभय मंत्र्यांची चर्चा
नवी दिल्ली, 26 एप्रिल 2023
केंद्रीय राज्यमंत्री  विज्ञान आणि तंत्रज्ञान; राज्यमंत्री  पृथ्वी विज्ञान; पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ राज्यमंत्री डॉ जितेंद्र सिंह यांनी आज ब्रिटनचे विज्ञान, नवोपक्रम आणि तंत्रज्ञान मंत्री जॉर्ज फ्रीमन यांची भेट घेतली.
दोन्ही मंत्र्यांनी चर्चा केलेल्या विस्तृत मुद्द्यांमध्ये यूके-भारत "आराखडा 2030" याचा समावेश होता.
इंडोनेशियातील बाली येथे जी -20 शिखर परिषदेच्या पार्श्वभूमीवर भारताचे पंतप्रधान नरेंद्र मोदी आणि युनायटेड किंगडमचे पंतप्रधान ऋषी सुनक यांनी भर दिलेल्या महत्त्वाकांक्षी 'आराखडा 2030' द्वारे उभय देशांमधील घनिष्ट सहयोग मजबूत होण्यावर डॉ जितेंद्र सिंह यांनी प्रकाश टाकला. ‘आराखडा 2030’ आरोग्य, हवामान, व्यापार, शिक्षण, विज्ञान आणि तंत्रज्ञान आणि संरक्षण या सर्व क्षेत्रांतील यूके-भारत संबंधांसाठी एक चौकट प्रदान करतो.
केंद्रीय मंत्री डॉ जितेंद्र सिंह यांच्या युके भेटीदरम्यान उभय देश त्यांच्या नागरिकांसाठी मजबूत आर्थिक परिणामांसह विज्ञान आणि तंत्रज्ञान सहकार्य परस्पर लाभदायक बनविण्यावर कसे लक्ष केंद्रित करू शकतात यावर पुढील चर्चा करण्यास उत्सुक असल्याचे सांगत मंत्री फ्रीमन यांनी चर्चेचा समारोप केला.
डॉ जितेंद्र सिंह हे विज्ञान आणि तंत्रज्ञान मंत्रालयाच्या उच्चस्तरीय अधिकृत भारतीय शिष्टमंडळाचे नेतृत्व करत असून सध्या 6 दिवसांच्या यूके दौऱ्यावर आहेत.G.Chippalkatti/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 51
निती आयोग
मोठ्या प्रमाणावरील इलेक्ट्रॉनिक्स निर्मितीसाठी पीएलआय योजनेत अधिकारप्राप्त समितीद्वारे पहिल्या वितरणाला मंजुरी
पंतप्रधानांच्या संकल्पनेतील उत्पादन-संलग्न प्रोत्साहन  योजनेंतर्गत, पहिल्या वितरणात, नीती आयोगाच्या मुख्य कार्यकारी अधिकाऱ्यांच्या अध्यक्षतेखालील अधिकारप्राप्त समितीने आज 'मोठ्या प्रमाणात इलेक्ट्रॉनिक्स निर्मिती क्षेत्र' अंतर्गत मोबाइल उत्पादनासाठी प्रोत्साहन मंजूर केले.
मोठ्या प्रमाणात इलेक्ट्रॉनिक्स निर्मिती साठी केंद्रीय इलेक्ट्रॉनिक्स आणि माहिती तंत्रज्ञान मंत्रालयाची पीएलआय योजना भारताला इलेक्ट्रॉनिक्स उत्पादनासाठी स्पर्धात्मक ठिकाण बनवेल आणि जागतिक स्तरावर अव्वल बनून आत्मनिर्भर भारताला चालना देईल अशी अपेक्षा आहे.
भारतातील मेसर्स पैजेट इलेक्ट्रॉनिक्स प्रायवेट लिमिटेड ही कंपनी, आर्थिक वर्ष 2021-22 मधील तिची वाढीव गुंतवणूक आणि विक्रीच्या आकडेवारीच्या आधारे मोबाइल निर्मिती श्रेणी अंतर्गत प्रोत्साहन प्राप्त करण्यासाठी अधिकारप्राप्त समितीने मंजुरी दिलेली पहिली लाभार्थी कंपनी आहे.पॅजेट इलेक्ट्रॉनिक्स प्रा. लि.
ही डिक्सन टेक्नोलॉजिज  प्राइवेट लिमिटेडची 100% सहाय्यक कंपनी आहे. आणि उत्तर प्रदेशात नोएडा येथे ती मोबाईल निर्मिती करते.
मोठ्या प्रमाणात इलेक्ट्रॉनिक्स निर्मितीसाठी पीएलआय योजनेअंतर्गत बत्तीस लाभार्थ्यांना मंजुरी देण्यात आली होती, त्यापैकी 10  मोबाइल निर्मितीसाठी मंजूर करण्यात आल्या होत्या. जून 2022 मध्ये संपलेल्या तिमाहीत, या पीएलआय योजनेअंतर्गत अर्जदारांनी 65,240 कोटी रुपयांच्या निर्यातीसह 1,67,770 कोटी रुपयांची विक्री केली होती. या पीएलआय योजनेमुळे 28,636 रोजगार निर्मितीही झाली आहे. गेल्या 3 वर्षात निर्यातीत 139% वाढ झाली आहे. प्रोत्साहन मिळवण्यासाठी इतर लाभार्थ्यांनी केलेले अर्जही लवकरच मंजुरीसाठी विचारात घेतले जातील.
मोठ्या प्रमाणात इलेक्ट्रॉनिक निर्मितीसाठीच्या पीएलआय योजनेत मोबाइल फोन निर्मिती आणि विशिष्ट इलेक्ट्रॉनिक वस्तूंच्या सुट्या भागाचे उत्पादन समाविष्ट असून मार्च 2020 मध्ये 38,645 कोटी रुपये एकूण खर्चासह ती मंजूर करण्यात आली. या योजनेमुळे 10,69,432 कोटी रुपयांचे अतिरिक्त उत्पादन होईल आणि 7 लाख लोकांसाठी रोजगार निर्मिती होणे अपेक्षित आहे.
आरोग्य आणि कुटुंब कल्याण मंत्रालय
वैद्यकीय ऑक्सिजन उपलब्धतेविषयी अद्ययावत माहिती
कोविड परिस्थितीत अत्यावश्यक वैद्यकीय उपकरणे आणि ऑक्सिजनची उपलब्धता याविषयी अधिकारीक गट 2  ची बैठक आज पार पडली. यात तीन प्रमुख निर्णय घेण्यात आले.
i. 12 उच्च रुग्णसंख्या असलेल्या राज्यांतील ऑक्सिजन स्त्रोतांचे मॅपिंग -कोविड रुग्णांच्या उपचारासाठी वैद्यकीय ऑक्सिजन अतिशय महत्त्वाचा घटक आहे. महाराष्ट्रासह मध्य प्रदेश, गुजरात, उत्तर प्रदेश, दिल्ली, छत्तीसगढ, कर्नाटक, केरळ, तामिळनाडू, पंजाब, हरियाणा आणि राजस्थान या राज्यांकडून वैद्यकीय ऑक्सीजीनची मोठी मागणी आहे. महाराष्ट्रात ऑक्सिजन उत्पादन क्षमतेपेक्षा मागणी अधिक आहे.
ऑक्सिजनच्या मागणीवर डिपीआयआयटी, केंद्रीय आरोग्य मंत्रालय, पोलाद मंत्रालय, विविध राज्ये, पेट्रोलियम आणि स्फोटके सुरक्षा संस्था यासारख्या अनेक भागीदार संस्थांनी मॅपींग उपक्रम राबवला. वैद्यकीय ऑक्सिजनचे स्रोत आणि उत्पादनाविषयी राज्यांना मार्गदर्शन करण्यासाठी आराखडा तयार करण्यात आला आहे.
त्यानुसार, या 12 राज्यांना 4880 MT, 5619 MT आणि 6593 MT वैद्यकीय ऑक्सिजन 20 एप्रिल, 25 एप्रिल आणि 30 एप्रिल रोजी पुरवण्यात येणार आहे. तशी सूचना केंद्रीय आरोग्य मंत्रालय जारी करणार आहे आणि केंद्रीय गृहमंत्रालय ती अधिसूचीत करेल.
ii. पीएसए निर्मितीसाठी आणखी 100 रुग्णालयांची निवड : Pressure Swing Adsorption  प्लान्टसच्या माध्यमातून रुग्णालयांना वैद्यकीय ऑक्सिजनच्या बाबतीत स्वावलंबी करण्यात येईल. यामुळे राष्ट्रीय ग्रीडवरील ऑक्सिजन पुरवठ्याचा ताण कमी होईल. यासाठी पीएम-केअर्समधून मंजूर करण्यात आलेले 162 PSA प्लान्टसच्या लवकर उभारणीसाठी अवलोकन करण्यात येत आहे. तसेच ईजी2 ने केंद्रीय आरोग्य मंत्रालयाला आणखी 100 रुग्णालयांमध्ये पीएसए प्लान्टची निर्मिती करण्यास मंजूरी देण्याची सूचना केली आहे.
iii. 50,000 मेट्रीट टन वैद्यकीय ऑक्सिजनची आयात : वैद्यकीय ऑक्सिजनची वाढती मागणी लक्षात घेता, अधिकारिक गट-2 यांनी 50,000 मेट्रीक टन ऑक्सिजन आयातीची निविदा काढण्याचा निर्णय घेतला आहे.
पंतप्रधान कार्यालय
मंत्रीमंडळात समाविष्ट झालेल्या सर्वांचे पंतप्रधानांनी केले अभिनंदन
नवी दिल्ली, 7 जुलै 2021
पंतप्रधान नरेंद्र मोदी यांनी आज शपथ घेतलेल्या सर्व सहकाऱ्यांचे अभिनंदन केले आणि त्यांच्या मंत्रिपदाच्या कार्यकाळासाठी शुभेच्छा दिल्या.
ट्वीट संदेशात पंतप्रधान म्हणाले, "आज शपथ घेतलेल्या सर्व सहकाऱ्यांचे मी अभिनंदन करतो आणि त्यांच्या मंत्रिपदाच्या कार्यकाळासाठी त्यांना शुभेच्छा देतो. आपण लोकांच्या आकांक्षा पूर्ण करण्यासाठी आणि एक मजबूत आणि समृद्ध भारत घडविण्यासाठी कार्य करत राहू.”M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(